CELEX: 32009R1048
Language: hr
Date: 2009-10-23 00:00:00
Title: Uredba Vijeća (EZ) br. 1048/2009 od 23. listopada 2009. o izmjeni Uredbe (EZ) br. 733/2008 o uvjetima koji uređuju uvoz poljoprivrednih proizvoda podrijetlom iz trećih zemalja nakon nesreće u nuklearnoj elektrani u Černobilu

11/Sv. 128
            
            
               HR
            
            
               Službeni list Europske unije
            
            
               245
            
         32009R1048
   
               L 290/4
            
            
               SLUŽBENI LIST EUROPSKE UNIJE
            
         UREDBA VIJEĆA (EZ) br. 1048/2009
   od 23. listopada 2009.
   o izmjeni Uredbe (EZ) br. 733/2008 o uvjetima koji uređuju uvoz poljoprivrednih proizvoda podrijetlom iz trećih zemalja nakon nesreće u nuklearnoj elektrani u Černobilu
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133.,
   uzimajući u obzir prijedlog Komisije,
   budući da:
   
               (1)
            
            
               Uredba (EZ) br. 733/2008 od 15. srpnja 2008. (1), kodificirana verzija Uredbe (EEZ) br. 737/90 od 22. ožujka 1990. o uvjetima koji uređuju uvoz poljoprivrednih proizvoda podrijetlom iz trećih zemalja nakon nesreće u nuklearnoj elektrani u Černobilu (2) koja je stavljena izvan snage, odredila je najviše dozvoljene razine radioaktivnosti za poljoprivredne proizvode podrijetlom iz trećih zemalja i namijenjenih ljudskoj prehrani, koje treba poštovati prilikom uvoza i u vezi s kojima države članice provode kontrole. Međutim, Uredba (EZ) br. 733/2008 prestaje važiti 31. ožujka 2010.
            
         
               (2)
            
            
               Kontaminacija radioaktivnim cezijem određenih proizvoda podrijetlom iz trećih zemalja koje se najviše pogođene nesrećom u Černobilu još uvijek prelazi najviše dozvoljene razine radioaktivnost određene u Uredbi (EZ) br. 733/2008.
            
         
               (3)
            
            
               Postoje znanstveni dokazi da se trajanje kontaminacije cezijem-137 nakon nesreće u Černobilu, za brojne proizvode podrijetlom od vrsta koje žive i rastu u šumama i šumovitim područjima, u osnovi odnosi na vrijeme poluraspada radionuklida koje traje 30 godina.
            
         
               (4)
            
            
               Uredbu (EZ) br. 733/2008 treba stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Članak 7. stavak 2. Uredbe (EZ) br. 733/2008 zamjenjuje se sljedećim:
   
      „Prestaje važiti:
      
                  1.
               
               
                  31. ožujka 2020., osim ako Vijeće prije ne odluči drukčije, a posebno ako popis isključenih proizvoda iz članka 4. obuhvaća sve proizvode prikladne za ljudsku prehranu na koje se primjenjuje ova Uredba;
               
            
                  2.
               
               
                  prilikom stupanja na snagu Uredbe Komisije iz članka 2. stavka 1. Uredbe (Euratom) br. 3954/87, ako do takvog stupanja na snagu dođe prije 31. ožujka 2020.”
               
            
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 23. listopada 2009.
      
         
            Za Vijeće
         
         
            Predsjednik
         
         T. BILLSTRÖM
      
   
   
      (1)  SL L 201, 30.7.2008., str. 1.
   
      (2)  SL L 82, 29.3.1990., str. 1.